Foto: AFP Germaniyaning Kyoln shahrida 20 mingga yaqin kishi Turkiya prezidenti Rajab Toyib Erdo‘g‘anni qo‘llab-quvvatlovchi namoyishda ishtirok etdi, deb xabar bermoqda RIA “Novosti” axborot agentligi. Politsiya ma’lumotlariga ko‘ra, namoyishda turk prezidenti tarafdorlari, jumladan Yevropa-Turkiya demokratlari ittifoqi ishtirok etgan. Avvalroq Germaniyada Erdo‘g‘anning murojaatini namoyish qilish taqiqlangani ma’lum qilingandi. Turkiya vakillari tomonidan Germaniyadan bu holat bo‘yicha tushuntirish berilishini kutishlari aytilgan.